Η **Αρρομάνς-λε-Μπαιν** (Arromanches-les-Bains) ή απλά Αρρομάνς είναι κοινότητα του Νομού Καλβαντός της Νορμανδίας. Είναι σημαντική λουτρόπολη λόγω της αμμώδους παραλίας της. Οι κάτοικοί της ονομάζονται *Αρρομανσέ* (Arromanchais).

Η Αρρομάνς έγινε διεθνώς γνωστή κατά την Απόβαση της Νορμανδίας στις 6 Ιουνίου 1944. Η ζώνη "Γκολντ", στην οποία αποβιβάστηκαν οι Βρετανοί βρισκόταν στην παραλία αμέσως ανατολικά της πόλης. Οι Βρετανοί εξουδετέρωσαν τις φωλιές γερμανικής αντίστασης και κατέλαβαν την Αρρομάνς, καθώς η παραλία της είχε κριθεί κατάλληλη για τη δημιουργία του ενός από τους δύο λιμένων Μάλμπερι. Η κατασκευή του λιμένα πραγματοποιήθηκε και, παρά το ότι μισοκαταστράφηκε από θύελλα λίγες μέρες μετά την απόβαση, οι Βρετανοί τον επισκεύασαν και συνέχισαν να τον χρησιμοποιούν.

Η Αρρομάνς σήμερα είναι μικρή κοσμοπολίτικη κοινότητα με μόνο 602 μόνιμους κατοίκους (στοιχεία 2008), καταλαμβάνει όμως πολύ μεγαλύτερη έκταση σε σχέση με τον πληθυσμό της, καθώς υπάρχουν εκεί πολλές παραθεριστικές κατοικίες. Προσελκύει, επίσης, μεγάλο αριθμό επισκεπτών, καθώς διαθέτει ένα από τα Μουσεία της Απόβασης της Νορμανδίας (Musee du debarquement) αλλά και υπολείμματα του λιμένα Μάλμπερι "Β". Σήμερα ο επισκέπτης μπορεί να δει αυτά τα υπολείμματα στην κεντρική παραλία της Αρρομάνς.

Ο καθεδρικός Ναός της κωμόπολης είναι αφιερωμένος στον Άγιο Πέτρο (Saint-Pierre), προστάτη των αλιέων και κατασκευάστηκε στα τέλη του 19ου αιώνα σε νεορομανικό στιλ καθώς η παλαιότερη εκκλησία δεν επαρκούσε για τον παρεπιδημούντα πληθυσμό.

Φωτογραφίες
-----------

* Η κωμόπολη ΑρρομάνςΗ κωμόπολη Αρρομάνς
* Έκθεμα του Μουσείου αφιερωμένο στην Ελληνική συμμετοχή στην ΑπόβασηΈκθεμα του Μουσείου αφιερωμένο στην Ελληνική συμμετοχή στην Απόβαση
* Παραλία της Αρρομάνς με υπολείμματα του λιμένα ΜάλμπεριΠαραλία της Αρρομάνς με υπολείμματα του λιμένα Μάλμπερι
* Αρρομάνς, 6 Ιουνίου 1944: Αποβατικό σκάφος εκφορτώνει τανκ "Cromwell" κατάφορτο με στρατιώτεςΑρρομάνς, 6 Ιουνίου 1944: Αποβατικό σκάφος εκφορτώνει τανκ "Cromwell" κατάφορτο με στρατιώτες
* Αύγουστος 1944: Άρμα μάχης Crusader αποβιβάζεται στο λιμάνι "Μάλμπερι Β"Αύγουστος 1944: Άρμα μάχης *Crusader* αποβιβάζεται στο λιμάνι "Μάλμπερι Β"
* Το Μουσείο της ΑπόβασηςΤο Μουσείο της Απόβασης

Παραπομπές
----------

1. ↑  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.

Πηγές
-----

* Επίσημη Ιστοσελίδα
* Φυλλάδιο του Μουσείου της Απόβασης

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Αρρομάνς**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αρομάνς-λε-Μπαιν** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 155402549
* LCCN: n2003036896
* SUDOC: 027774287
* BNF: cb152474375 (data)

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γαλλία
 |

 |